شه‌فه‌ق نيوز/ ئداره‌ى ئه‌مريكى خوازياره‌ وجوود هيزه‌يل سه‌ربازيى له‌ خوه‌رهه‌ڵات ناوين پته‌وتره‌و بكا ك زوتير له‌ مانگ مايۆ، ئه‌ويش له‌وه‌ر روێ وه‌ڕوێ بوينه‌وه‌ى هه‌ڕه‌شه‌يل ئيرانى جوور ئه‌وه‌گ رووژنامه‌ى"وۆل ستريت جۆرنال" ئاماژه‌ وه‌پى كرد.
پنتاگۆن هه‌وڵ بڵاوكردنه‌وه‌ى 14 هه‌زار سه‌رباز ئه‌ياد له‌ له‌سه‌ره‌تاى ده‌سوه‌پيكردن وه‌رز وه‌هار تا شماره‌ى سه‌ربازه‌يلى بدێده‌ 70 هه‌زار له‌وه‌ر زه‌مانه‌ت ئاسايش له‌ ناوچه‌گه‌، يه‌يش له‌وه‌ختيگ رووژنامه‌يگ ئه‌مريكى ئه‌وه‌ ده‌رخست ك دۆناڵد تره‌مپ سه‌رۆك ئه‌مريكا ئاشكراى پته‌وكردن هيزه‌يل سه‌ربازى ئه‌كا له‌ رووژه‌يليگ تر له‌ى مانگه‌.
جى باسه‌، وه‌گووره‌ى رووژنامه‌گه‌، كلكردن هيزه‌يل زيايه‌ ئه‌را ناوچه‌گه‌ خوه‌ێ له‌ روێ وه‌ڕوێ بونه‌وه‌ى ئيران دوينێده‌و له‌باره‌ى ئه‌نجامداين په‌لاماره‌يلى ئه‌را بان به‌رژه‌وه‌نديه‌يل ئه‌مريكا له‌ خوه‌رهه‌ڵات ناوين.
